Í morgin verður fyrsta sparkið í Betri-deildini. Hjá okkum ræður um at verða 100% tilreiðar, tá Skála kemur á vitjan Fyrsta skotið av 27 umførum verður latið sunnudagin, tá vit fáa vitjan av Skála. Undir leiðslu av Eyðuni Klakstein sýndi Skála til tíðir frálíkt spæl í fjør, og skal metast eftir venjingardystunum, so er talan um rættiliga trupla mótstøðu, sum vit leggja fyri við. Hagtølini vísa hinvegin, at vit hava takið á gestunum. Skála eigur enn til góðar at vinna móti okkum í Gundadali, hóast tað onkra tíð hevur verið heilt nær við. Hagtølini í sjálvum sær avgera tó einki. Bæði á og uttan fyri vøllin skulu vit upp at ringja alt fyri eitt, soleiðis at vit fáa best møguligu byrjanina upp á árið.